Хадув кIалъазе вахъарав районалъул администрациялъул бетIерасул заместитель ХIайбула ГIабдурахIмановас абуна Россиялъул Федерациялъул президент В. В. Путинил Указалдалъун 2017 сон экологиялъул сонлъун лъазабун бугилан. Бицана гьаб сон гIуцIа-къан нухда регIизелъун, районазда гьоркьосеб экологиялъул комитеталъ ва Гумбет районалъул администрациялъ хасаб план бахъун букIиналъул, санитарияб хIал лъикIлъизабиялда, тIабигIаталъул бечелъи цIуниялда хурхун гьаризе хIисабалде росарал хIалтIабазул. Мисалалъе, тIоритIизе руго школазда рагьарал дарсал, суратал рахъиялъул конкурсал, «Бищун бацIцIадаб росу» абураб конкурс. Росабазул нухмалъулезул масъала ккола экологиялъул лъагIелалъ гьабураб хIалтIи районалъул «Гумбет» газеталдасан, бакIалъулаб телевидениялдасан, сайтаздасан загьир гьабиялъулъ жигараб гIахьаллъи гьаби.